paragraph_text: Neznani Stočanin (ne piše mu ime) zavjestao je 27. veljače 1769. godine 50 groša i odredio da se daju na kamate i prihod troši na popravke ove sahat kule. Emin-aga Jašarbegović bio je 1791/1792 godine mutevelija ovoga vakufa koji je na sudu položio sto groša vakufskog novca i izjavio kada je i u koju svrhu vakuf osnovan. Ovo je najstariji spomen ove sahat-kule. Hafiz-paša Rizvanbegović je opravljao toranj ove sahat-kule 1838. godine i tada je na njenom satu puklo zvono. Ali-paša je nabavio i na sat postavio novo zvono.